Il-Prim Ministru Robert Abela qal li d-dibattitu dwar l-abort u jekk Malta għandhiex tagħmlu legali għandu jkompli, hekk kif insista li l-ġuf għandu jingħata leħen ukoll. Abela qal dan waqt konferenza tal-aħbarijiet organizzata mill-Grupp tas-Soċjalisti u Demokratiċi fil-Parlament Ewropew, f'Dar il-Meditteran, fil-Belt Valletta, it-Tlieta. Abela sostna li l-kwistjoni tal-abort m'għandiex tkun politizzata u li hemm bżonn issir diskussjoni serja. "Id-diskussjoni għandha tkompli, imma għandna nirrispettaw il-perspettivi differenti," qal Abela, filwaqt li insista li ma jkunx prudenti li ma jissemmux id-drittijiet tat-tarbija fil-ġuf. Aktar kmieni dan ix-xahar, waqt konversazzjoni mal-ġurnalisti waqt titjira minn Bratislava għal Ruma, li ġabet fi tmiem iż-żjara tal-Papa f'Budapest u s-Slovakkja, il-Papa qal li "l-abort huwa qtil" u l-Knisja ma tistax tbiddel il-pożizzjoni tagħha dwar dan. Il-Papa qal li tarbija fil-ġuf hija ħajja umana, u li din il-ħajja umana trid tiġi rispettata. Aqra aktar "L-abort huwa qtil" – Papa Franġisku Il-President tal-Grupp tas-Soċjalisti u Demokratiċi fil-Parlament Ewropew Iratxe García Pérez qalet li taf li hemm "fehmiet differenti" u li d-dibattitu f'Malta għadu għaddej, filwaqt li laqgħet il-fatt li issa hemm dibattitu u li dan ifisser li jistgħu jkunu rappreżentati pożizzjonijet differenti. Marlene Farrugia b'abbozz ta' liġi fuq id-dekriminalizzazzjoni tal-abort Bżonn ta' appoġġ mill-Istati Membri kollha Dwar l-immigrazzjoni, kemm il-Prim Ministru kif ukoll García Pérez qalu li hemm bżonn impenn mill-Istati Membri kollha tal-UE. García Pérez semmiet kif ċertu pajjiżi iġorru piż akbar minn oħrajn minħabba l-pożizzjoni ġeografika tagħhom, b'Abela jgħid li l-approċċ mhux ikkowordinat u kull pajjiż jaħdem għal rasu. "Pajjiżna jista' jieħu ammont ta' nies u l-piż qed ikun sproporzjonat. Għandna bżonn nindirizzaw il-problema fl-oriġini tagħha," qal il-Prim Ministru. Fl-aħħar nett, García Pérez qalet li ntgħażlet Malta għall-laqgħa bħala turija ta' appoġġ għar-"riformi u l-pjan ta' rkupru", hekk kif semmiet lil Malta bħala eżempju li meta "ningħaqdu nkunu aktar b'saħħitna." Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615ae00e23e40_rand.td-a-rec-img{text-align:left}.td_uid_3_615ae00e23e40_rand.td-a-rec-img img{margin:0 auto 0 0}